Pylaimenes

Pylaimenes alebo Pylaimenés (Pylaimenes/iný prepis Pylaimenés) je v gréckej mytológii syn Bilsata z Paflagonie.Apollodoros, Bibliotheca, Epitome, E,3,34. Bol vládca v paflagonskom meste Enetoi.Homér, Iliada, 2,851-852.

V desiatom roku trójskej vojny priviedli do Tróje svoje vojská panovníci z okolitých i ďalekých krajín, aby pomohli trójskemu kráľovi Priamovi zdolať početné achájske vojsko. So svojim vojskom prišiel aj paflagonský kráľ Pylaimanes, ktorého sprevádzal syn Harpalión.Homér, Iliada, 13,643. Pylaimena neskôr zabil v boji mykénsky kráľ Menelaos. O jeho smrti sa zmieňuje piaty spev Homérovej Iliady.Homér, Iliada, 5,576-579. V trinástom speve Iliady zomiera jeho syn Harpalión rukou Mólovho syna Mériona.Homér, Iliada, 13,643-659. Homér tu uvádza, že na pohrebe Harpalióna je prítomný aj jeho otec Pylaimanes, ktorého smrť zaznamenal v piatom speve. Je to známa chyba v Iliade, ktorú si už všimli v staroveku.

Niektorí odborníci zaoberajúci sa Homérovou Iliadou sa pokúsili odstrániť tento rozpor predpokladom, že Pylaimenes, ktorý zomrel v piatom speve Iliady, bol starší syn paflagonského kráľa Pylaimena.John Murray, Commentary, mythological, historical, and geographical on Pope´s Homer

 Referencie a bibliografia 

Kategória:Postavy gréckej mytológie
Kategória:Trójska vojna